La Llei 15/1990, de 9 de juliol, d'ordenació sanitària de Catalunya, modificada parcialment per la Llei 11/1995, de 29 de setembre, estableix que li correspon al Departament de Salut la determinació dels criteris, les directrius i les prioritats de les polítiques sanitàries.
Aquesta Llei va consagrar un nou model d'ordenació sanitària, basat en l'eficàcia i eficiència de l'organització sanitària i en la integració de serveis, preveient l'existència d'un pla de salut com a eina essencial per a la planificació del sistema de salut i per a la determinació de les directrius de les actuacions que cal dur a terme.
El Decret 303/2004, de 25 de maig, de modificació de la denominació del Departament de Sanitat i Seguretat Social per la de Departament de Salut, va suposar no només un canvi etimològic sinó l'orientació cap a la creació d'un nou model basat en la promoció de la salut i la prevenció de la malaltia en la sanitat catalana, vertebrat en tres eixos: la salut pública, l'atenció sanitària i l'atenció a la dependència, que va comportar la delimitació d'uns òrgans i unes funcions per assolir els objectius d'aquest nou concepte de salut, recollits en el Decret 219/2005, d'11 d'octubre, de reestructuració del Departament de Salut.
Dintre d'aquest marc legislatiu, el Departament de Salut, mitjançant la concessió de subvencions per finançar entitats de caràcter no lucratiu, impulsa la realització d'activitats adreçades al foment de la salut, les quals s'integren dintre d'aquest nou model sanitari adequant els recursos sanitaris, l'optimització dels mitjans econòmics i la millora de la qualitat dels serveis sanitaris per tal de protegir i millorar la salut de tota la ciutadania de Catalunya.
Així, a través de l'atorgament de subvencions i ajuts, l'Administració sanitària possibilita la participació d'entitats de caràcter no lucratiu en el nostre sistema sanitari, amb la realització d'actuacions integrades en les tres línies principals de subvencions que atorga el Departament de Salut per al finançament d'activitats adreçades al foment i al suport de la salut, per a la prevenció i tractament de les drogodependències i per a la prevenció de la infecció pel VIH/sida.
Ateses les normes bàsiques que estableixen la Llei 38/2003, de 17 de novembre, general de subvencions, i el Reial decret 887/2006, de 21 de juliol, mitjançant el qual se n'aprova el Reglament;
Atès el que regulen les mesures recollides en l'Acord de Govern de la Generalitat de Catalunya de 17 de juliol de 2007, per facilitar els tràmits de l'activitat econòmica i empresarial, i simplificar les seves relacions amb l'Administració;
Atès el que preveu el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 26/2009, de 23 de desembre, de mesures financeres i administratives;
Atesos els informes previs de l'Assessoria Jurídica i de la Intervenció Delegada del Departament de Salut;
En ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores de la concessió de subvencions per al finançament a entitats de caràcter no lucratiu que realitzin activitats adreçades al foment i al suport de la salut, d'acord amb les línies d'activitat subvencionables que figuren a l'annex d'aquesta Ordre.
Es deroga l'Ordre SLT/226/2008, de 9 de maig, per la qual s'aproven les bases reguladores de la concessió de subvencions per al finançament a entitats de caràcter no lucratiu que realitzin activitats adreçades al foment i al suport de la salut (DOGC núm. 5133, de 19.5.2008).
L'objecte de les subvencions és el finançament a entitats de caràcter no lucratiu que realitzin activitats adreçades al foment i al suport de la salut, en qualsevol cas, no substitutives de prestacions assistencials.
2.1 Accions de suport a entitats representatives dels interessos dels pacients o de les seves famílies.
2.2 Accions vinculades a línies estratègiques del Departament de Salut.
2.2.2 Pla director d'immigració.
2.2.3 Pla director de malalties de l'aparell circulatori.
2.2.6 Pla director de malalties reumatològiques i de l'aparell locomotor.
2.2.7 Programa per a la prevenció i l'assistència de la sida.
2.2.8 Programa de drogodependències.
2.3 Actuacions en el camp de la promoció i protecció de la salut i en l'àmbit de les malalties emergents.
Les despeses objecte de subvenció s'han d'ajustar, en qualsevol cas, al pressupost de l'activitat presentada i a la naturalesa de la partida pressupostària amb càrrec a la qual s'atorgui la subvenció, i s'ha de tractar de despeses corrents, d'acord amb la normativa pressupostària.
La convocatòria ha d'especificar la línia d'activitat objecte de la subvenció i les convocatòries relatives al finançament d'activitats de prevenció i tractament de les drogodependències i d'activitats de prevenció d'infecció pel VIH/sida, les línies de subvenció específiques i, per tant, corresponents a convocatòries diferents.
3.1 Poden sol·licitar les subvencions entitats sense caràcter lucratiu que desenvolupin activitats incloses en l'objecte de les línies assenyalades a la base 2.
3.2 Una mateixa entitat pot presentar-se a més d'una línia de subvenció, si es tracta de projectes diferents en cada línia.
3.3 Per a l'obtenció d'aquestes subvencions, les entitats sol·licitants han de complir els requisits següents:
3.3.1 Les activitats que constitueixen l'objecte de l'entitat s'han de poder incloure en l'activitat subvencionable i en la línia en funció de la qual es demana la subvenció.
3.3.2 L'entitat s'ha d'haver constituït com a mínim amb dos anys d'antelació a la data de publicació de la convocatòria, excepte en el cas de federacions i confederacions, que poden ser més recents, però que han d'estar constituïdes per entitats d'almenys dos anys d'antiguitat.
3.3.3 Per gestionar les activitats previstes en els programes presentats s'ha de comptar amb l'estructura adequada.
3.3.4 En el cas que l'entitat tingui 50 o més persones en plantilla, cal donar compliment al que estableix l'article 38 de la Llei 13/1982, de 7 d'abril, d'integració social dels minusvàlids, i si escau, el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor del personal treballador amb discapacitat.
3.3.5 En el cas que l'entitat tingui una plantilla igual o superior a 25 persones, cal una declaració dels mitjans que s'utilitzen per prevenir i detectar casos d'assetjament sexual i d'assetjament per raó de sexe, i intervenir-hi, d'acord amb l'article 29 de la Llei 5/2008, de 24 d'abril, del dret de les dones a eradicar la violència masclista.
3.3.6 Cal donar compliment al que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
3.3.7 Cal estar al corrent de les obligacions tributàries davant l'Estat i la Generalitat de Catalunya i de les obligacions davant la Seguretat Social.
3.3.8 No trobar-se en cap de les circumstàncies previstes a l'article 13 de la Llei 38/2003, de 17 de novembre.
3.3.9 No haver estat sancionada per resolució ferma, durant els últims tres anys, per la comissió d'una infracció greu, en matèria d'integració laboral de persones discapacitades, o molt greu, en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost, i la Llei 31/1995, de 8 de novembre, de prevenció de riscos laborals.
3.3.10 Disposar dels mitjans humans i materials necessaris i tenir assignats els recursos econòmics necessaris per a la realització de l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre.
3.3.11 Cal donar compliment al que estableixen els articles 90 bis, 92, 92 bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificats per la Llei 26/2009, de 23 de desembre.
El compliment d'aquests requisits s'ha d'acreditar mitjançant l'aportació de la documentació establerta a la base 6.
—4 Quantia i aplicació pressupostària
4.1 La quantitat màxima destinada a aquestes subvencions i l'aplicació o aplicacions pressupostàries a les quals s'han d'imputar són les que es determinin a la convocatòria corresponent.
4.2 La quantia de cada subvenció s'ha de determinar individualment, en funció de la línia d'activitat per a la qual se sol·licita i d'acord amb els criteris que s'estableixen a la base 9, sense que, en cap cas, aïlladament o en concurrència amb subvencions atorgades per altres institucions públiques o privades, nacionals o internacionals, pugui superar el cost de l'activitat que ha de desenvolupar l'entitat beneficiària.
En qualsevol cas, l'import total de les subvencions atorgades no pot superar la quantitat màxima que s'estableixi a la convocatòria.
4.3 D'acord amb les disponibilitats pressupostàries es poden realitzar convocatòries complementàries a les efectuades, prèvia motivació de la necessitat.
5.1 Les sol·licituds s'han de presentar en suport paper mitjançant l'imprès normalitzat, que es pot obtenir al web del Departament de Salut [URL], al Registre del Departament de Salut (travessera de les Corts, 131-159, pavelló Ave Maria, 08028 Barcelona), i als serveis territorials del Departament de Salut:
Serveis Territorials del Departament de Salut a Barcelona (carrer de Roc Boronat, 81-95, 08005 Barcelona).
Serveis Territorials del Departament de Salut a Girona (carrer del Sol, 15, 17004 Girona).
Serveis Territorials del Departament de Salut a Lleida (avinguda de l'alcalde Rovira Roure, 2, 25006 Lleida).
Serveis Territorials del Departament de Salut a Tarragona (avinguda de Maria Cristina, 54, 43002 Tarragona).
Serveis Territorials del Departament de Salut a les Terres de l'Ebre (carrer de La Salle, 8, 43500 Tortosa).
5.2 La presentació de la sol·licitud comporta la plena acceptació d'aquestes bases.
Així mateix, i d'acord amb la disposició addicional primera de la Llei 21/2005, de 29 de desembre, de mesures financeres, modificada per l'article 24 de la Llei 5/2007, de 4 de juliol, de mesures fiscals i financeres, la presentació de la sol·licitud porta implícita l'autorització a l'òrgan gestor per obtenir d'ofici el DNI o NIF de la persona que actua en nom i representació de l'entitat que sol·licita la subvenció i per comprovar d'ofici si l'entitat beneficiària està al corrent de les obligacions tributàries amb l'Estat i la Generalitat de Catalunya, i de les obligacions amb la Seguretat Social, llevat que aquesta autorització es denegui expressament.
En el supòsit de denegació de l'autorització, l'entitat sol·licitant està obligada a presentar, en el moment de sol·licitar la subvenció, una còpia del DNI o NIF de la persona que actua en nom i representació de l'entitat que la sol·liciti i, en el moment de la justificació de la subvenció, el certificat expedit per l'Agència Estatal de l'Administració Tributària i per l'Agència Tributària Catalana, i el certificat de la Tresoreria de la Seguretat Social d'estar al corrent del compliment de les obligacions tributàries.
6.1 Amb el model de sol·licitud, que ha d'indicar la línia de subvenció a la qual s'opta, d'acord amb la relació de la base 2, les entitats sol·licitants han d'adjuntar la documentació següent:
a) DNI o NIF de la persona que actua en nom i representació de l'entitat que sol·liciti la subvenció, en el cas que no se n'hagi autoritzat l'obtenció a l'òrgan gestor.
b) Còpia autenticada dels estatuts i de les seves modificacions.
No és necessària l'aportació d'aquesta documentació en el cas que l'entitat sol·licitant ja l'hagi presentada anteriorment al Departament de Salut, sempre que no hagin transcorregut més de cinc anys des de la seva presentació i que no hagi experimentat cap modificació.
En aquest supòsit, cal indicar clarament en el model normalitzat de sol·licitud la data en què van ser presentats i el procediment a què feien referència.
Si el Departament de Salut, per causes alienes a la seva actuació, no pot aconseguir els documents, ha de requerir a l'entitat sol·licitant que els aporti en el termini de 15 dies.
c) Còpia del pressupost vigent de l'entitat aprovat per l'òrgan competent.
d) Descripció del projecte per al qual se sol·licita la subvenció, amb referència expressa a l'import que es demana, el detall de les fonts de finançament de l'activitat, el pressupost, clar i definit, i la descripció de les activitats per a les quals se sol·licita la subvenció, d'acord amb la línia a la qual s'opta, i d'acord amb l'imprès normalitzat, que es pot obtenir al web del Departament de Salut [URL].
6.2 L'imprès de sol·licitud ha d'incloure la declaració responsable sobre els aspectes que es detallen a continuació i que la persona sol·licitant ratifica mitjançant la signatura de la sol·licitud, per la qual cosa, si subscriu el model d'imprès de sol·licitud, no cal que adjunti cap declaració.
a) Declaració que acrediti l'acord de l'òrgan de govern de l'entitat on s'aprova formular la sol·licitud de la subvenció.
b) Declaració on es manifesti que el representant legal disposa de la capacitat suficient per actuar en nom de l'entitat sol·licitant.
c) Declaració responsable que l'entitat sol·licitant està inscrita en el registre corresponent.
d) Declaració responsable que l'entitat sol·licitant està al corrent en el compliment de les obligacions tributàries amb la Generalitat de Catalunya i amb l'Administració de l'Estat, i de les obligacions amb la Seguretat Social, i que no està inclosa en les prohibicions per obtenir la condició d'entitat beneficiària establertes a l'article 13 de la Llei 38/2003, de 17 de novembre, general de subvencions.
e) Declaració on es manifesti que els locals que constitueixen centres de treball de l'entitat sol·licitant compleixen els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Declaració responsable que l'entitat sol·licitant disposa dels recursos humans, materials i econòmics assignats a l'activitat preventiva de riscos laborals que dóna cobertura legal a totes les persones, segons les exigències legals de la Llei 31/1995, de 8 de novembre, de prevenció de riscos laborals.
g) En el cas que la sol·licitant sigui una entitat de 50 o més personal treballador, declaració responsable que es dóna ocupació a personal treballador amb alguna disminució en un percentatge mínim d'un 2% de la plantilla respectiva, en compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o del compliment alternatiu de la quota de reserva a favor del personal treballador amb alguna discapacitat que regula el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva en favor del personal treballador amb alguna discapacitat, i el Decret 246/2000, de 24 de juliol, sobre l'aplicació de les mesures alternatives de caràcter excepcional al compliment de la quota de reserva del 2% a favor de personal treballador amb alguna disminució en empreses de 50 o més personal treballador.
h) Declaració responsable on es detallin les remuneracions individualitzades que percep el personal directiu de l'entitat, entenent per directiu o directiva la persona que exerceix funcions executives i d'administració.
i) Declaració responsable on es manifesti el compromís de l'entitat sol·licitant, en el cas de resultar beneficiària de l'ajut, de donar publicitat a les dites remuneracions en la memòria que s'adjunta, amb els estats comptables.
j) Declaració responsable on es manifestin el compromís de l'entitat sol·licitant, en el cas de resultar beneficiària de l'ajut, de mantenir, en el marc de la relació laboral preexistent i durant el període de vigència de la subvenció, l'estructura retributiva declarada en aquesta sol·licitud, sens perjudici dels increments derivats de contractes laborals o convenis preexistents.
k) Declaració responsable on es manifesti que l'entitat sol·licitant, en el cas de resultar beneficiària de l'ajut, complirà amb les regles establertes en els apartats a), b), c) i d) de l'article 90 bis del Decret legislatiu 3/2002, de 24 de desembre, modificat per la Llei 26/2009, de 23 de desembre.
l) En el supòsit que l'empresa tingui una plantilla igual o superior a 25 persones, declaració responsable dels mitjans que utilitzen en els centres de treball per prevenir i detectar casos d'assetjament sexual i d'assetjament per raó de sexe, i intervenir-hi, d'acord amb l'article 29 de la Llei 5/2008, de 24 d'abril, del dret de les dones a eradicar la violència masclista.
m) Declaració responsable de no haver sol·licitat o rebut altres ajuts o subvencions per a la mateixa finalitat, o bé, si escau, dels ajuts obtinguts o demanats i del volum d'aquest finançament, amb indicació del programa al qual s'ha acollit i de l'entitat concedent.
n) Dades de la domiciliació bancària degudament detallades.
6.3 En el supòsit que l'entitat sol·licitant no utilitzi el model de plantilla normalitzat, cal que adjunti les declaracions i els documents establerts a la base anterior.
—7 Lloc i termini de presentació de les sol·licituds
Les sol·licituds s'han de presentar al Departament de Salut o als seus serveis territorials, a les adreces que figuren a la base 5, o a qualsevol dels registres i a través dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener.
La resolució de la convocatòria ha de preveure, si escau, la possibilitat de presentació per via telemàtica.
El termini per a la presentació de les sol·licituds és d'un mes, comptat des de l'endemà de la publicació de la convocatòria al Diari Oficial de la Generalitat de Catalunya.
—8 Procediment de concessió de les subvencions
8.1 El procediment de concessió de les subvencions s'ha d'ajustar al que estableix l'article 94 del Decret legislatiu 3/2002, de 24 de desembre, modificat per la Llei 26/2009, de 23 de desembre, i a la Llei 38/2003, de 17 de novembre.
8.2 La concessió de les subvencions es regeix pel procediment de concurrència competitiva.
8.3 Correspon a la consellera de Salut la concessió o denegació de les subvencions, mitjançant resolució motivada, que s'ha d'ajustar al contingut que estableix la regla 1 de l'article 94 del Decret legislatiu 3/2002, de 24 de desembre, modificat per la Llei 26/2009, de 23 de desembre.
8.4 La secretària general del Departament de Salut ha de presidir una comissió formada pels directors o les directores generals del Departament de Salut; per un funcionari o una funcionària del Departament de Salut, nomenat per la secretària general, i pels tècnics o les tècniques en les matèries objecte de la subvenció, que la presidenta consideri necessaris i nomeni, d'acord amb el seu grau d'especialització en relació amb la línia o línies que s'han de subvencionar.
En el nomenament de les seves persones membres es vetllarà per assolir una representació equilibrada de dones i homes.
Aquesta comissió ha de valorar i comparar les sol·licituds presentades i, tenint en compte els criteris de concessió previstos en aquesta Ordre, ha d'elaborar un informe on es concreti el resultat de l'avaluació efectuada i formular una proposta de resolució, degudament motivada, que s'ha d'elevar a la consellera de Salut per tal que emeti resolució de concessió o denegació de la subvenció, que s'haurà de notificar a les persones interessades de forma individualitzada.
8.5 La resolució de concessió o denegació de la subvenció exhaureix la via administrativa, i s'ha d'emetre i notificar en el termini màxim de sis mesos, a comptar des de la finalització del període de presentació de sol·licituds.
Transcorregut el termini fixat sense que s'hagi dictat resolució expressa, s'ha d'entendre desestimada la sol·licitud d'atorgament de la subvenció, d'acord amb el que disposa l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació, i de primera modificació dels articles 81, 82 i 83 de la Llei 13/1989, de 14 de desembre.
Contra aquesta resolució es pot interposar recurs de reposició potestatiu davant la consellera de Salut, o bé directament recurs contenciós administratiu davant del Tribunal Superior de Justícia de Catalunya.
8.6 S'ha de donar publicitat a les resolucions de la consellera de Salut d'atorgament de les subvencions mitjançant l'exposició d'aquestes en els taulers d'anuncis del Departament de Salut i en els dels seus serveis territorials, a les adreces que figuren a la base 5.
Les subvencions d'import superior a 3.000 euros s'han de publicar al Diari Oficial de la Generalitat de Catalunya, i s'hi ha d'incloure el nom de l'entitat beneficiària, la quantitat concedida, les finalitats de la subvenció i la partida pressupostària d'imputació.
8.7 En la resolució d'atorgament de les subvencions s'ha de determinar l'import global atorgat a l'entitat beneficiària i el projecte o projectes subvencionats, amb l'import desglossat per a cadascun d'aquests.
Les subvencions que es concedeixin no generen cap dret a l'assignació d'altres subvencions en anys posteriors.
8.8 L'import de la subvenció concedida en cap cas no pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat que ha de desenvolupar l'entitat beneficiària.
8.9 Les entitats beneficiàries, quan la quantitat de la subvenció concedida sigui inferior a la sol·licitada, han de comunicar expressament per escrit l'acceptació de la quantia atorgada a l'òrgan resolutori en el termini màxim d'un mes, comptat des de la data de la notificació de la resolució de subvenció.
Aquest escrit d'acceptació ha d'anar acompanyat d'un nou pressupost ajustat a la quantitat concedida.
Per a la concessió de les subvencions s'ha de tenir en compte el següent:
9.1 Població i àmbit territorial de Catalunya objecte de la intervenció.
Aquest criteri s'ha de matisar en el cas que l'objecte de la subvenció estigui constituït per actuacions en l'àmbit de les malalties minoritàries, emergents i/o d'especial interès per al Departament de Salut.
9.2.1 Absència de duplicitats en les intervencions i optimització dels recursos emprats.
9.2.2 Complementarietat dels serveis públics.
No ser activitat pròpia d'aquests.
9.3 Capacitat de l'entitat sol·licitant per dur a terme el projecte, d'acord amb les condicions i en els terminis explicitats a la memòria.
9.3.1 Experiència i capacitat tècnica de l'entitat.
9.3.2 Capacitat econòmica de l'entitat.
9.3.4 Relació del personal assalariat i/o de voluntariat.
Proporció adequada de la composició dels recursos humans, d'acord amb la combinació entre personal assalariat i voluntari, en funció de les tasques que siguin assignades a cada grup, amb consideració del grau d'especialització, la dedicació i l'estabilitat que comporten els requisits de les tasques esmentades.
9.4 Adequació del projecte als criteris, les directrius i les prioritats de les polítiques del Departament de Salut.
9.5 Els quatre criteris abans esmentats gaudeixen del mateix pes relatiu a l'hora d'emetre la valoració de la sol·licitud de subvenció.
A banda de les despeses que puguin ser objecte de la subvenció, d'acord amb la normativa vigent, també es consideren despeses subvencionables les despeses financeres, les despeses d'assessoria jurídica o financera, les despeses notarials i registrals, i les despeses pericials per a la realització del projecte subvencionat i les d'administracions específiques si estan directament relacionades amb l'activitat subvencionada i són necessàries per fer-ne la preparació adequada o l'execució.
L'IVA dels justificants resta exclòs de la subvenció si l'entitat beneficiària no és consumidora final i se'l pot deduir.
—11 Justificació de la subvenció
11.1 Documentació justificativa.
Per tal de justificar que l'import de la subvenció s'ha destinat adequadament a la finalitat que en va motivar la concessió, les entitats beneficiàries han de presentar la documentació justificativa següent, referida a l'any d'atorgament:
a) Una declaració del representant legal o de l'òrgan de govern de l'entitat d'haver portat a terme el projecte o projectes per als quals ha estat concedida la subvenció.
b) Una relació numerada de despeses, desglossada i degudament sumada i agrupada en funció del concepte del pressupost per a cada projecte.
c) La presentació d'una memòria justificativa de la realització de l'activitat subvencionada, que s'ha de presentar d'acord amb el que estableixi la resolució de la convocatòria, llevat el cas dels pagaments parcials, previstos a la base 14.2.
A aquesta memòria, que ha d'estar signada i datada per la persona que representi l'entitat, s'hi han d'adjuntar els indicadors d'avaluació que sol·liciti l'òrgan resolutori.
La no presentació d'aquesta memòria justificativa, en els termes i dins dels terminis assenyalats, pot ser motiu d'exclusió d'aquestes entitats per participar en convocatòries posteriors.
La memòria justificativa ha de correspondre necessàriament a l'activitat subvencionada, ha d'ajustar-se als continguts dels projectes presentats i ha d'informar de les diferents fases de realització del programa o l'activitat, així com dels resultats, les anàlisis i les conclusions.
d) Les factures o rebuts originals corresponents a l'activitat subvencionada, que han de complir els requisits següents:
Els justificants que aportin les entitats beneficiàries s'han d'ajustar al pressupost acceptat per l'òrgan resolutori.
S'ha de presentar original i còpia de la documentació justificativa.
Les factures, així com els comprovants de despesa, han de complir tots els requisits legals que estableixi la normativa vigent aplicable (mercantil, fiscal, laboral, etc.).
A cadascuna de les factures s'ha d'adjuntar l'acreditació d'haver-ne fet efectiu el pagament (mitjançant rebut, extracte bancari, etc.).
e) Els costos salarials del personal que realitzi l'acció o accions del projecte, tant si es tracta de personal integrat a la plantilla de l'entitat com si es tracta de personal contractat expressament per a la realització de les accions.
Pel que fa als costos a què fa referència aquest apartat, s'han d'incloure els originats per les quotes de la Seguretat Social a càrrec de l'empresa, per tots els conceptes (atur, fons de garantia salarial i formació professional).
D'aquesta documentació, en tot cas, se n'han d'excloure les dades que, d'acord amb la Llei orgànica 1/1982, de 5 de maig, puguin afectar la intimitat personal.
f) La presentació de dietes per desplaçaments i despeses de manutenció i estades ha d'estar degudament detallada, expedida i liquidada, d'acord amb la normativa vigent.
g) Certificat positiu acreditatiu d'estar al corrent en el compliment de les obligacions tributàries amb l'Administració de l'Estat i amb la Generalitat de Catalunya, emès per l'Agència Estatal de l'Administració Tributària i per l'Agència Tributària Catalana respectivament, en el cas que no se n'hagi autoritzat la comprovació d'ofici a l'òrgan gestor.
h) Certificat positiu acreditatiu d'estar al corrent en el compliment de les obligacions amb la Seguretat Social, emès per la Tresoreria General de la Seguretat Social, en el cas que no se n'hagi autoritzat la comprovació d'ofici a l'òrgan gestor.
11.2 Justificació simplificada.
En cas que la subvenció concedida correspongui a un import inferior a 60.000 euros, d'acord amb la Llei 38/2003, de 17 de novembre, i el Reial decret 887/2006, de 21 de juliol, l'entitat beneficiària ha de presentar un compte justificatiu simplificat que inclogui la documentació següent:
a) Una memòria justificativa, signada i datada per la persona que representi l'entitat, que ha de correspondre necessàriament a l'activitat subvencionada, ajustar-se als continguts dels projectes presentats i informar de les diferents fases de realització del programa o l'activitat, així com dels resultats, les anàlisis i les conclusions.
b) Una relació classificada de les despeses de l'activitat subvencionada, amb identificació de la part creditora i del document, l'import, la data d'emissió i, si escau, la data de pagament.
c) Detall, si escau, d'altres ingressos o subvencions que hagin finançat l'activitat subvencionada, indicant-ne la procedència i l'import.
d) Una carta de pagament de reintegrament en el supòsit de romanents no aplicats i, si escau, dels interessos que se'n derivin.
11.3 Termini i lloc de presentació de la documentació justificativa.
La documentació especificada a les bases 11.1 o 11.2 s'ha de presentar, juntament amb un escrit de tramesa de l'entitat beneficiària, en el termini que fixi la resolució de la convocatòria.
La resolució de la convocatòria ha de preveure, si escau, la possibilitat de presentar-la per via telemàtica.
12.1 L'entitat beneficiària i les terceres persones relacionades amb l'objecte de la subvenció han de facilitar tota la informació que els requereixin els òrgans de control de l'Administració de la Generalitat de Catalunya.
12.2 El Departament de Salut pot inspeccionar el desplegament dels programes i les actuacions de les entitats beneficiàries per tal de comprovar el compliment de l'objecte de la subvenció.
12.3 El Departament de Salut ha de comprovar, mitjançant la tècnica de mostreig combinat, els justificants que estimi convenients i que permetin obtenir una evidència raonable de l'aplicació adequada de la subvenció atorgada, per la qual cosa pot requerir a l'entitat beneficiària la tramesa dels justificants de despesa seleccionats.
12.4 Si no es justifica degudament el total de l'activitat subvencionada, s'ha de reduir l'import de la subvenció concedida en el percentatge dels justificants no presentats o no acceptats i sempre que es consideri que, pel que fa a la part restant, s'ha assolit la finalitat per a la qual es va concedir la subvenció.
12.5 Les entitats beneficiàries tenen l'obligació de comunicar al Departament de Salut els ajuts econòmics o les subvencions que, per a la mateixa finalitat, rebin de qualsevol administració o d'entitats públiques o privades, nacionals o internacionals, i les alteracions que es puguin produir en les condicions que van donar lloc a l'atorgament de la subvenció.
12.6 La justificació i el control de les subvencions, com també el procediment sancionador, si escau, s'han d'ajustar al que estableixen el capítol IX de la Llei 3/2002, de 24 de desembre, modificat per la Llei 26/2009, de 23 de desembre, i l'Ordre del conseller d'Economia i Finances, d'1 d'octubre de 1997, sobre tramitació, justificació i control d'ajuts i subvencions.
—13 Termini per a la realització de les activitats subvencionades
Els projectes objecte de la subvenció, així com les despeses que generen, s'han d'haver dut a terme en el termini indicat a la resolució de la convocatòria.
14.1 L'import de la subvenció s'ha de lliurar un cop s'hagi presentat la documentació justificativa de la despesa i s'hagi comprovat que s'ha portat a terme l'activitat subvencionada, amb compliment de les condicions establertes i les seves finalitats, com també que l'entitat beneficiària està al corrent de les seves obligacions tributàries davant la Generalitat de Catalunya.
En cas contrari, s'ha d'iniciar el procediment de compensació de crèdits fins a cobrir els deutes pendents per aquest concepte.
14.2 Es poden efectuar pagaments parcials de la quantitat concedida en funció de la part executada del projecte i en relació amb la justificació aportada.
Els pagaments parcials han de ser iguals o superiors al 40% de l'import total atorgat.
El percentatge restant per justificar s'ha de presentar en el termini que fixi la resolució de la convocatòria.
14.3 No obstant això, es poden concedir bestretes, prèvia sol·licitud de l'entitat beneficiària, en el cas de subvencions a càrrec de crèdits incorporables per l'Administració, condicionades a la justificació de la necessitat de la bestreta per raó de l'objecte de la subvenció i a la comprovació prèvia que l'entitat beneficiària està al corrent del compliment de les seves obligacions tributàries davant la Generalitat de Catalunya.
En el cas que no es presentin els justificants en el termini establert, l'entitat beneficiària ha de retornar la quantitat anticipada més els interessos legals.
14.4 La sol·licitud de bestreta s'ha de formular en el termini d'un mes, comptat des de la data de notificació de la resolució de concessió de la subvenció.
14.5 En cas que s'atorguin bestretes, en la resolució de la seva concessió s'ha de fer constar el percentatge del total de l'import subvencionat sobre el qual es concedeix la bestreta.
La resolució de concessió pot establir, si escau i a criteri de l'òrgan que resol, que les obligacions de l'entitat receptora es garanteixin mitjançant aval bancari o un altre mitjà i, en aquest cas, mitjançant el percentatge del total de la bestreta objecte de garantia.
—15 Publicitat dels ajuts concedits
El Departament de Salut pot fer públic el contingut i els resultats dels projectes i les activitats finançats amb aquestes subvencions.
Quan les entitats beneficiàries facin públics els programes o les activitats finançats amb aquestes subvencions, han de fer constar expressament que han estat subvencionades pel Departament de Salut de la Generalitat de Catalunya, el qual es reserva el dret d'aparèixer en el material derivat dels projectes subvencionats.
—16 Revocació, reducció i revisió de la resolució de concessió
16.1 Són causes de revocació i és procedent la revocació total o parcial de la subvenció i, si escau, el reintegrament de les quantitats percebudes indegudament, amb l'interès de demora, les que preveu l'article 37 de la Llei 38/2003, de 17 de novembre, així com les que es preveuen en els articles 99 i 100 del Decret legislatiu 3/2002, de 24 de desembre, modificat per la Llei 26/2009, de 23 de desembre, en tot allò que no contradigui els preceptes de la Llei 38/2003, de 17 de novembre.
16.2 És procedent la reducció de la subvenció, en proporció al grau d'incompliment, quan l'òrgan del Departament que tramiti la subvenció no pugui acreditar, amb els originals dels justificants presentats per l'entitat, haver arribat al total de la despesa prevista pels conceptes subvencionats, sempre que s'hagi complert la finalitat per a la qual es va atorgar la subvenció.
16.3 En el cas que es produeixi un excés de finançament respecte al cost de l'activitat subvencionada, l'entitat beneficiària n'ha de reintegrar al Departament de Salut l'import corresponent.
16.4 Les subvencions concedides es poden revisar i, en especial, es pot modificar la resolució de la concessió en cas d'alteració de les condicions o de l'obtenció concurrent d'altres ajuts.
16.5 D'acord amb el que estableix l'article 33.3 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, i en relació amb la base 12.4, es pot exigir el reintegrament de la subvenció atorgada quan l'Administració tingui coneixement de la percepció d'altres subvencions incompatibles amb l'atorgada sense que l'entitat beneficiària hi hagi renunciat.
Aquestes bases s'estableixen sens perjudici del que disposa el capítol IX del Decret legislatiu 3/2002, de 24 de desembre, modificat per la Llei 26/2009, de 23 de desembre, pel qual es regula el règim jurídic de les subvencions i les transferències de la Generalitat de Catalunya, de les normes bàsiques establertes a la Llei 38/2003, de 17 de novembre (BOE núm. 276, de 18.11.2003), i el Reial decret 887/2006, de 21 de juliol, mitjançant el qual se n'aprova el Reglament, així com la normativa que el modifiqui o complementi que, en qualsevol cas, és d'aplicació.